કેટલા માણસોનાં મોત થયાં તેનો કોઈનેય ખ્યાલ નથી. આ વિસ્તારના મોટા ભાગના લોકો ખેતરોમાં રહેતા હોવાથી છૂટાછવાયા હોય છે. વધુમાં, માઇગ્રન્ટ લેબરર્સ એટલે કે બીજાં રાજ્યોમાંથી આવેલા મજૂરો પણ ખેતરોમાં રહે છે, અને આવા મજૂરો કેટલા છે તેનો ચોક્કસ આંકડો કોઈની પાસે નથી.વસ્તીનો કેટલોક હિસ્સો બનાસ નદીથી સલામત અંતરે વસે છે. આવા લોકોના ઘરોમાં પણ પાણી આવ્યાં હતાં, પણ હવે તે સાફ થઈ રહ્યાં છે. પણ રાહત માટેની બધી ટુકડીઓ સામગ્રીની વહેંચણીમાં લાગેલી હતી. છતાં એ જોવા મળ્યું કે તાળું મારેલા ઓરડામાં ચટાઈઓના ઢગલા પડેલા હતા, જે વહેંચવામાં આવી રહ્યા ન હતા.